PLANB โตอย่างไร้ขีดจำกัด!
ถือเป็นก้าวย่างสู่การเติบโตอย่างยั่งยืนของ PLANB ที่ประกาศเซ็นสัญญากับ CPALL ในการลงทุนติดตั้งและบริหารพื้นที่สื่อโฆษณาภายในร้านสาขา 7-Eleven
ถือเป็นก้าวย่างสู่การเติบโตอย่างยั่งยืนของ PLANB ที่ประกาศเซ็นสัญญากับ CPALL ในการลงทุนติดตั้งและบริหารพื้นที่สื่อโฆษณาภายในร้านสาขา 7-Eleven
20 ก.ย. 2562

คุณค่าบริษัท
ถือเป็นอีกก้าวย่างสู่การเติบโตอย่างยั่งยืนของ บริษัท แพลน บี มีเดีย จำกัด (มหาชน) หรือ PLANB ที่ได้มีการประกาศเซ็นสัญญากับ บมจ.ซีพี ออลล์ (CPALL) ซึ่งเป็นผู้ให้บริการค้าปลีกรายใหญ่ในประเทศไทย ในการลงทุนติดตั้งและบริหารพื้นที่สื่อโฆษณาภายในร้านสาขา 7-Eleven ภายในปี 2563 จำนวน 2,000 สาขา ด้วยงบลงทุน 1,500 ล้านบาท และตั้งเป้าหมายในการขยายเพิ่มเติมไม่น้อยกว่า 3,000 สาขาทั่วประเทศ
สำหรับเฟสแรก 2,000 สาขา คาดว่าจะสร้างรายได้เต็มอัตรากำลังการผลิตที่ 1,200 ล้านบาท/ปี ซึ่งมองว่าจะช่วยหนุนรายได้ของ PLANB ให้เติบโตในระยะยาว เนื่องจากการติดตั้งสื่อใน 7-Eleven มีอายุสัมปทาน 10 ปี
มองข่าวนี้เป็นปัจจัยบวกต่อการขยายสื่อใหม่นอกบ้านที่หลากหลาย สร้างผลประกอบการเติบโตเพิ่มขึ้นอย่างยั่งยืนโดยเฉพาะการลงทุนในสาขา 7-Eleven จากจำนวนสาขาทั่วประเทศที่มีกว่า 10,000 สาขา ซึ่งอาจจะเป็นโอกาสในอนาคตสำหรับ PLANB ในการขยายสื่อโฆษณา 
ส่วนแนวโน้มผลการดำเนินงานในช่วงครึ่งหลังปี 2562 ทาง PLANB น่าเติบโตได้ดีจากครึ่งปีแรก เนื่องจากเป็นช่วงไฮซีซั่นของธุรกิจ ประกอบกับจะมีการรับรู้รายได้จากการ Synergy กับ บริษัท วี จี ไอ โกลบอล มีเดีย จำกัด (มหาชน) (VGI) ผ่านการขาย Bundling package
ทั้งนี้ หลังจาก VGI ได้เข้ามาถือหุ้น 18.59% ใน PLANB จะช่วยให้บริษัทมีความหลากหลายในด้านสื่อโฆษณานอกที่อยู่อาศัยมากขึ้น เช่น ป้ายโฆษณาภายใน Office building, รถไฟฟ้า BTS และสนามบินสุวรรณภูมิ จากเดิมที่บริษัทมีป้ายต่าง ๆ ที่ติดตั้งในสถานีรถไฟฟ้าใต้ดิน, รถสาธารณะ, ป้ายบิลบอร์ดต่าง ๆ และห้างสรรพสินค้า เป็นต้น
ผลดังกล่าวทำให้นักวิเคราะห์ได้ประมาณการกำไรสุทธิปี 2562 จะอยู่ที่ 817 ล้านบาท (เพิ่มขึ้น 27% จากงวดเดียวกันของปีก่อน)
อีกทั้งมีการปรับประมาณการกำไรสุทธิปี 2563-2564  ขึ้น +6.4% และ +8.4% ตามลำดับ เพื่อสะท้อนผลบวกจากรายได้ที่เพิ่มจาก 7-Eleven สำหรับปี 2563 คาดกำไรสุทธิอยู่ที่ 1,061 ล้านบาท (เพิ่มขึ้น 29.8%) จากรายได้ขยายตัวอยู่ที่ 6,158 ล้านบาท (เพิ่มขึ้น 26% จากงวดเดียวกันของปีก่อน) จากการขยาย Media capacity, เริ่มรับรู้รายได้จาก 7-Eleven, รับรู้รายได้จาก Synergy กับ VGI เต็มปี และรับรู้รายได้ของ Olympic
นอกจากนี้ปี 2564 คาดกำไรสุทธิที่ 1,294 ล้านบาท (เพิ่มขึ้น 22% จากงวดเดียวกันของปีก่อน) เพราะจะเป็นปีที่รับรู้รายได้จาก 7-Eleven เต็มปี
ดังนั้นจากโอกาสการเติบโตในการขยายสื่อใหม่ต่อเนื่อง และเป็นผู้นำสื่อนอกบ้านที่มีสื่อหลากหลาย ช่วยสร้างโอกาสในการทำรายได้จากการ bundle package ได้มากยิ่งขึ้น และโอกาสการเติบโตในอนาคตจากการลงทุนในสาขา 7-Eleven รวมถึงการต่อยอดธุรกิจกับ VGI สร้างความเป็นสื่อผู้นำนอกบ้าน
ในขณะที่ทาง บล.เคทีบี (ประเทศไทย) แนะนำ “ซื้อ” ราคาเป้าหมาย 10.50 บาท
…
ผู้ถือหุ้นรายใหญ่
รายชื่อกรรมการ